smcproject/ml-wiki-sentences huggingface dataset:
പഠിച്ചതും വളർന്നതും ചിക്കബല്ലപുരത്താണ്.
സ്കൂൾ പഠനത്തിനു ശേഷം ചിക്കബല്ലപുരത്തു തന്നെ ഭരതനാട്യം അഭ്യസിക്കുവാൻ തുടങ്ങി.
പിന്നീട് ഹരിപ്രിയയും കുടുംബവും ബെംഗളൂരുവിലേക്കു താമസം മാറി.
ബെംഗളൂരുവിലെ വിദ്യാ മന്ദിർ കോളേജിലെ ബിരുദപഠനം പൂർത്തിയാക്കിയ ഹരിപ്രിയ അഭിനയരംഗത്തേക്കു പ്രവേശിക്കുകയായിരുന്നു.
പന്ത്രണ്ടാം ക്ലാസിൽ പഠിക്കുമ്പോൾ തന്നെ ഹരിപ്രിയ വിവിധ സാംസ്കാരിക പരിപാടികളിൽ പങ്കെടുക്കുമായിരുന്നു.
അക്കാലത്താണ് ചലച്ചിത്രങ്ങളിൽ അഭിനയിക്കുവാനുള്ള അവസരങ്ങൾ ഹരിപ്രിയയെ തേടിയെത്തുന്നത്.
ബഡി എന്ന തുളു ചലച്ചിത്രത്തിൽ നായികയായി അഭിനയിക്കുവാനുള്ള അവസരമാണ് ആദ്യമായി ലഭിക്കുന്നത്.
ഇതിന്റെ ചർച്ചകൾക്കായി ചിത്രത്തിന്റെ സംവിധായകൻ റിച്ചാർഡ് കാസ്റ്റലിനോ ഹരിപ്രിയയെ സമീപിച്ചു.
ഹരിപ്രിയ നായികയായ ഈ ചിത്രം 2007-ൽ പുറത്തിങ്ങി.
2008-ൽ പുറത്തിറങ്ങിയ മനസ്സുകുള്ളൈ മധു മധുര ആണ് ഹരിപ്രിയ അഭിനയിച്ച ആദ്യത്തെ കന്നഡ ചലച്ചിത്രം.
കല്ലറ സന്തെ എന്ന രാഷ്ട്രീയ ആക്ഷേപഹാസ്യചലച്ചിത്രത്തിലെ ഹരിപ്രിയയുടെ വേഷം ഏറെ ശ്രദ്ധിക്കപ്പെട്ടിരുന്നു.
ഈ ചിത്രത്തിലെ അഭിനയത്തിലൂടെ മികച്ച കന്നഡ ചലച്ചിത്ര നടിക്കുള്ള ഫിലിംഫെയർ പുരസ്കാര നാമനിർദ്ദേശം ലഭിച്ചു.
അതിനുശേഷം ഹരിപ്രിയ അഭിനയിച്ച ചെളുവയെ നിന്നെ നൊടലു എന്ന ചിത്രവും മികച്ച നിരൂപകശ്രദ്ധ നേടിയിരുന്നു.
ഈ ചിത്രങ്ങളുടെ വിജയത്തോടെ ഹരിപ്രിയ കന്നഡ സിനിമാലോകത്തെ അറിയപ്പെടുന്ന നടിമാരിലൊരാളായി മാറി.
2010-ൽ പുറത്തിറങ്ങിയ കനകവേൽ കാക്ക എന്ന ചിത്രത്തിലൂടെ തമിഴിലും ഭൂമികാ ചൗളയുടെ പ്രഥമ നിർമ്മാണ സംരംഭമായ തകിട തകിട എന്ന ചിത്രത്തിലൂടെ തെലുങ്കിലും ഹരിപ്രിയ അഭിനയിച്ചിരുന്നു.
തകിട തകിട എന്ന ചിത്രം ശരാശരി വിജയം നേടുകയുണ്ടായി.
തമിഴിലും തെലുങ്കിലും പ്രശസ്തയായതോടെ ഹരിപ്രിയയെ തേടി നിരവധി അവസരങ്ങളെത്തി.
ചേരൻ സംവിധാനം ചെയ്ത മുറൻ എന്ന തമിഴ് ചിത്രത്തിലും പിള്ള സമീന്ദാർ എന്ന തെലുങ്കുചിത്രത്തിലും അഭിനയിച്ചു.
2008-ൽ നിർമ്മിച്ച മുഖ്യമന്ത്രി ഐ ലവ് യൂ എന്ന ചിത്രത്തിന്റെ ഭാഗമായി പ്രവർത്തിച്ചിരുന്നുവെങ്കിലും ഈ ചിത്രം പുറത്തിറങ്ങിയിരുന്നില്ല.
ദിലീപ് നായകനായ വർണ്ണക്കാഴ്ചകൾ (2000) എന്ന ചിത്രത്തിലൂടെ മലയാള ചലച്ചിത്രരംഗത്തേക്കു പ്രവേശിച്ചു.
2004-ൽ വീണ്ടും ദിലീപിന്റെ നായികയായി രസികൻ എന്ന ചിത്രത്തിൽ അഭിനയിച്ചു.
ഈ ചിത്രത്തിൽ ഹരിപ്രിയ അവതരിപ്പിച്ച 'കരിഷ്മ മേനോൻ' എന്ന കഥാപാത്രം പ്രേക്ഷകശ്രദ്ധ നേടിയിരുന്നു.
2012-ൽ പുറത്തിറങ്ങിയ തിരുവമ്പാടി തമ്പാൻ എന്ന മലയാളചലച്ചിത്രത്തിൽ അഭിനയിച്ചു.
ഹരിപ്രിയയുടെ മൂന്നാമത്തെ തെലുങ്ക് ചിത്രമായ അബ്ബായി ക്ലാസ് അമ്മായി മാസിൽ ഇവർ ഒരു അഭിസാരികയായി അഭിനയിച്ചു.
കുറച്ചുനാളത്തെ ഇടവേളയ്ക്കുശേഷം ഉഗ്രം എന്ന കന്നഡ ചിത്രത്തിൽ അഭിനയിച്ചു.
ഈ ചിത്രത്തിലെ ഹരിപ്രിയയുടെ സ്വാഭാവികാഭിനയം ഏറെ ശ്രദ്ധിക്കപ്പട്ടിരുന്നു.
ചിത്രം മികച്ച സാമ്പത്തികവിജയം നേടി.
ഉഗ്രം എന്ന ചിത്രത്തിന്റെ വിജയത്തിനു ശേഷം റാണ , റിക്കി , ബുള്ളറ്റ് ബാസ്യ , രണതന്ത്ര , ഗലാട്ട എന്നീ കന്നഡ ചിത്രങ്ങളിലും ഹരിപ്രിയ അഭിനയിച്ചു.
റിക്കി യിൽ ഒരു നക്സലൈറ്റിന്റെ വേഷമാണ് ചെയ്തത്.
തുടർന്ന് വാരായോ വെണ്ണിലവേ എന്ന തമിഴ് ചിത്രത്തിലും ഈ വർഷം സാക്ഷിക എന്ന തെലുങ്ക് ചിത്രത്തിലും അഭിനയിച്ചു.
അനന്തഭദ്രം എന്ന മലയാള ചിത്രത്തിന്റെ രണ്ടാം ഭാഗമായ ഭദ്രാസനം എന്ന ചിത്രത്തിൽ ഹരിപ്രിയ ഒരു എയർ ഹോസ്റ്റസായി അഭിനയിക്കുമെന്ന് വാർത്തകളുണ്ടായിരുന്നു.
ചലച്ചിത്രങ്ങൾ Key പുറത്തിറങ്ങാത്ത ചിത്രങ്ങളെ സൂചിപ്പിക്കുന്നു വർഷം സിനിമ കഥാപാത്രം നായകൻ ഭാഷ കുറിപ്പുകൾ 2007 ബഡി പ്രിയ -- കന്നഡ ആദ്യത്തെ ചലച്ചിത്രം 2008 മനസ്സുകുള്ളൈ മധു മധുര അമരാവതി വസന്തകാല ദീപ്തി നാഗകിരൺ 2009 Ee Sambhashane രമ്യ സന്ദേശ് Male Barali Manju Irali നയന ശ്രീനഗർ കിറ്റി കല്ലറ സന്തെ രൂപ യഷ് മികച്ച നടിക്കുള്ള ഫിലിം ഫെയർ പുരസ്കാരം (കന്നഡ) - നാമനിർദ്ദേശം 2010 ചെളുവയേ നിന്നെ നൊഡലു സഹാന ശിവ രാജ്കുമാർ കനകവേൽ കാക്ക സന്ധ്യ കരൺ തമിഴ് തകിട തകിട ചന്ദന ഹർഷവർധൻ റാണ തെലുങ്ക് വള്ളകോട്ടൈ അഞേജലി അർജുൻ സർജ തമിഴ് 2011 മുറൻ ലാവണ്യ ചേരൻ ,
പ്രസന്ന പിള്ള സമീന്ദാർ സിന്ധു നാനി തെലുങ്ക് 2012 കില്ലാഡി കിറ്റി സിന്ധു ശ്രീനഗർ കിറ്റി കന്നഡ സാഗർ പ്രിയങ്ക പ്രജാവാൽ ദേവരാജ് സൂപ്പർ ശാസ്ത്രി സൗമ്യ സ്വാമി ശരണം മലയാളം തിരുവമ്പാടി തമ്പാൻ അഞ്ജലി നാരായണൻ ജയറാം 2013 അബ്ബൈ ക്ലാസ് അമ്മായി മാസ് നീരു വരുൺ സന്ദേശ് തെലുങ്ക് 2014 ഈ വർഷം സാക്ഷികൈ സീത മഹാലക്ഷ്മി ഗലാട്ട ആണ്ടാൾ സായ് കുമാർ ഉഗ്രം നിത്യ ശ്രീമുരളി കന്നഡ മികച്ച നടിക്കുള്ള ഫിലിം ഫെയർ പുരസ്കാരം (കന്നഡ) 2015 റാണ ഇന്ദിര സുധീപ് ബുള്ളറ്റ് ബാസ്യ കാവേരി ശരൺ 2016 റിക്കി രാധ രക്ഷിത് ഷെട്ടി ഭലേ ജോഡി കാവ്യ ആരുമില്ല ഗാനരംഗത്തിൽ അഭിനയിച്ചു രണതന്ത്ര സ്വർണ വിജയ് രാഘവേന്ദ്ര നീർ ദോസ് കുമുദ ജഗ്ഗേഷ് മികച്ച നടിക്കുള്ള ഫിലിം ഫെയർ പുരസ്കാരം - നാമനിർദ്ദേശം, മികച്ച നടിക്കുള്ള സൈമ പുരസ്കാരം - നാമനിർദ്ദേശം 2017 ഭജ്റംഗി ഹാസിനി ധ്രുവ സർജ അഞ്ജനിപുത്ര ഹരിപ്രിയ പുനീത് രാജ്കുമാർ ഗാനരംഗത്തിൽ അഭിനയിച്ചു 2018 കനക Sampige ദുനിയ വിജയ് സംഹാര നന്ദിനി ചിരഞ്ജീവി സർജ ജയ് സിംഹ മങ്ക നന്ദമുറി ബാലകൃഷ്ണ തെലുങ്ക് കുരുക്ഷേത്ര മായ (നർത്തകി) ദർശൻ കന്നഡ ചിത്രീകരണം നടക്കുന്നു.
സൂചിധാര ചിത്രീകരണം നടക്കുന്നു.
കഥാസംഗമ രാധ ഋഷഭ് ഷെട്ടി ചിത്രീകരണം നടക്കുന്നു.
ലൈഫ് ജോധേ ഒണ്ട് സെൽഫി രശ്മി/ റോഷ് പ്രേം കുമാർ , പ്രജ്വാൽ ദേവരാജ് ചിത്രീകരണം നടക്കുന്നു.
മഞ്ഞിന ഹണി വി. രവിചന്ദ്രൻ ചിത്രീകരണം നടക്കുന്നു.
ബെൽ ബോട്ടം Kusuma ഋഷഭ് ഷെട്ടി ചിത്രീകരണം നടക്കുന്നു.
പർവ്വതമ്മയുടെ മകൾ ചിത്രീകരണം നടക്കുന്നു, കന്നഡയിലെ 25-ആമത് ചലച്ചിത്രം, ആകെ 36 ചലച്ചിത്രങ്ങൾ വാരായോ വെണ്ണിലവേ തമിഴ് നിർമ്മാണം പുരോഗമിക്കുന്നു.
അവലംബം പുറം കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഹരിപ്രിയ
ഹരിഫുൺചായ്
ഹരിഫുൺചായ് Hariphunchai അല്ലെങ്കിൽ ഹരിഫുൺജയ Haribhunjaya (from Thai : หริภุญชัย , in turn from Pali : Haribhuñjaya ) ഇന്നത്തെ തായ്‌ലന്റിന്റെ വടക്കുഭാഗത്തുണ്ടായിരുന്ന ഒരു മോൺ രാജ്യമായിരുന്നു.
തായ്കൾ ഈ രാജ്യത്തേയ്ക്കുവരുന്നതിനു നൂറ്റാണ്ടുകൾക്കുമുമ്പ് ആയിരുന്നു ഈ രാജ്യം നിലനിന്നത്.
ആ രാജ്യത്തിന്റെ തലസ്ഥാനം ഇന്നത്തെ ലംഫൂൺ ആയിരുന്നു.
അന്ന് ഈ പ്രദേശം ഹരിപുൺജൈ ഹരിഭൂമിജയ എന്നാണറിയപ്പെട്ടത്.
1292ൽ ഈ പ്രദേശം ലാൻ നാ എന്ന തായ് രാജ്യത്തെ മങ്രായി ഈ പട്ടണം പിടിച്ചെടുത്തു.
കാമദേവിവംശ ഈ നഗരം 626ൽ സുതേപ് (സുദേവ്) എന്ന സന്യാസി ആയിരുന്നു സ്ഥാപിച്ചത് എന്നാണ് ഐതിഹ്യം പറയുന്നത്.
ലാവോ രാജവംശത്തിലെ ഭരണാധികാരി തന്റെ മകളായ ജമദേവിയെ ഈ രാജ്യത്തെ ആദ്യ രാജ്ഞിയാവാനായി അയച്ചുകൊടുത്തത്രെ.
ഈ വർഷം 750 ആണെന്നും പറയുന്നുണ്ട്.
ആ സമയത്ത് ഈ പ്രദേശം ദ്വാരാവതി ഭരണത്തിൻകീഴിലായിരുന്നു.
ജമാദേവി രാജ്ഞി രണ്ടു ഇരട്ടകളെ പ്രസവിച്ചുവത്രെ.
ഇതിൽ മൂത്തയാളാണ് ഈ രാജ്യത്തെ ഭരണാധികാരിയായത്.
ഇളയവൻ അടുത്തുള്ള മറ്റൊരു രാജ്യമായ ലമ്പാങ് ഭരിച്ചു.
രാജ്യത്തിന്റെ അത്യുന്നതിയും പതനവും A Hariphunchai statue of the Buddha Shakyamuni from the 12th-13th century CE ഭരണകർത്താക്കളുടെ പട്ടിക
Names of monarchs of the Hariphunchai kingdom according to Tamnan Hariphunchai ( History of Kingdom of Hariphunchai ): ജമാദേവി രാജ്ഞി ഹനയോസ് കുമൻജരാജ് റുഡാൻട്ര സൊനോമാൻജുസാക്ക സംസാര പദുമരാജ് കുസദേവ നോകരാജ് (നാകരാജ്) ദശരാജ് ഗുട്ട സെറ യുവരാജ് ബ്രാഹ്മതരായോ മുക്സ (മോക്ഷ?) ത്രഫാക്ക Uchitajakraphad king of Lavo കാമ്പോൽ Jakaphadiraj, King of Atikuyaburi വസുദേവ് Yeyyala മഹാരാജ്, King of Lampang സെല കാഞ്ചന ചിലങ്ക ഫുൻതുല ഡിറ്റ ചെത്തരാജ് ജെയകരാജ് ഫറ്റിജ്ജരാജ് തമികരാജ് (തംകരാജ്?) രതരാജ് സഫാസിത്ത് Chettharaj Jeyakaraj Datvanyaraj ഗംഗ Siribun Uthen Phanton Atana ഹാവം Trangal യോട്ട യിപ്പ് അവലംബം 'Historic Lamphun: Capital of the Mon Kingdom of Haripunchai', in: Forbes, Andrew, and Henley, David, Ancient Chiang Mai Volume 4.
Chiang Mai, Cognoscenti Books, 2012.
ASIN B006J541LE Swearer, Donald K. and Sommai Premchit.
The Legend of Queen Cama: Bodhiramsi's Camadevivamsa,   a Translation and Commentary.
New York: State University of New York Press, 1998.
ഹരിമുരളീരവം ഇംഗ്ലീഷ് വിലാസം https://ml.wikipedia.org/wiki/Harimuraleeravam
1997-ൽ പുറത്തിറങ്ങിയ ആറാം തമ്പുരാൻ എന്ന ചലച്ചിത്രത്തിലെ സുപ്രസിദ്ധമായ ഗാനമാണ് ഹരിമുരളീരവം .
രവീന്ദ്രൻ സംഗീതസംവിധാനം നിർവഹിച്ച ഈ പാട്ടിൻ്റെ വരികൾ എഴുതിയത് ഗിരീഷ് പുത്തഞ്ചേരിയും പാടിയത് യേശുദാസുമാണ് .
സിന്ധുഭൈരവി രാഗത്തിലാണ് ഇത് ചിട്ടപ്പെടുത്തിയിരിക്കുന്നതെങ്കിലും കഥാസന്ദർഭോചിതമായി ഹിന്ദുസ്ഥാനി ഭാവവും കൂട്ടിച്ചേർത്തിട്ടുണ്ട്.
മോഹൻലാൽ അവതരിപ്പിക്കുന്ന ജഗന്നാഥൻ എന്ന കഥാപാത്രമാണ് സിനിമയിൽ ഈ പാട്ട് ആലപിക്കുന്നത്.
ജഗന്നാഥൻ്റെ സംഗീതപാടവം പ്രദർശിപ്പിക്കുകയും പൂർവജീവിതത്തിലെ രംഗങ്ങൾ അവതരിപ്പിക്കുകയുമാണ് സിനിമയിൽ ഈ പാട്ടിൻ്റെ ലക്ഷ്യം.
ആറാം തമ്പുരാനിലെ പാട്ടുകൾക്ക് യേശുദാസിന് 1997-ലെ സംസ്ഥാന ചലച്ചിത്ര അവാർഡ് ലഭിച്ചിരുന്നു.
യേശുദാസിനെതിരെയുള്ള വിമർശകരുടെ വായടപ്പിക്കുന്നതിനാണ് സങ്കീർണമായ ഈ പാട്ട് ചിട്ടപ്പെടുത്തിയതെന്ന് രവീന്ദ്രൻ അഭിപ്രായപ്പെട്ടിട്ടുണ്ട്.
താരസ്ഥായിയിലും മന്ദ്രസ്ഥായിയിലും യേശുദാസിന്റെ മികച്ച ശബ്ദനിയന്ത്രണം പ്രയോജനപ്പെടുത്തിയ ഗാനങ്ങളിലൊന്നായി വിലയിരുത്തുന്നു.
ഈ പാട്ടിനുപുറമേ, പാട്ടിൻ്റെ ആലാപത്തിനും പല്ലവിക്കുമിടയിലായി സിനിമയിൽ മോഹൻലാൽ പറയുന്ന സംഭാഷണവും വളരെ പ്രശസ്തമായിരുന്നു.
സഫറോം കാ സിന്ദഗി ജോ കഭീ കഥം നഹീ ഹോ ജാത്തീ ഹേ (യാത്രകളുടെ ജീവിതം അത് ഒരിക്കലും അവസാനിക്കുന്നില്ല) എന്നവസാനിക്കുന്ന ഈ സംഭാഷണഭാഗം മോഹൻലാലിനെ അനുകരിക്കാനായി മിമിക്രിക്കാർ ഏറെ ഉപയോഗപ്പെടുത്തിപ്പോരുന്നു.
മോഹൻലാൽ അവതരിപ്പിച്ച പരുക്കൻ കഥാപാത്രമായ ജഗന്നാഥൻ തന്റെ സംഗീത പരിജ്ഞാനം മഞ്ജു വാര്യർ അവതരിപ്പിച്ച ഉണ്ണിമായയ്ക്ക് വെളിപ്പെടുത്തുന്ന തരത്തിലാണ് ഗാനം ചിത്രീകരിച്ചത്.
വരിക്കാശ്ശേരി മന, മഹാബലിപുരം എന്നിവയായിരുന്നു ലൊക്കേഷനുകൾ.
സിനിമയിൽ ജഗന്നാഥന്റെ മുമ്പുള്ള ജീവിതവും, നൃത്ത രംഗങ്ങളും  മഹാബലിപുരത്ത് സെറ്റിട്ട് സംവിധാനം ചെയ്തത് പ്രിയദർശനാണ്.
അവലംബം വെബ് കണ്ണികൾ http://www.m3db.com/lyric/6657 വരികൾ https://www.youtube.com/watch?v=2-5x552xIpQ വീഡിയോ യൂട്യൂബിൽ നിന്ന്
ഹരിപ്പാട് ശാന്തകുമാരിയമ്മ ഇംഗ്ലീഷ് വിലാസം https://ml.wikipedia.org/wiki/Haripad_Santhakumari_Amma
തിരുവാതിരക്കളി കലാകാരിയാണ് ഹരിപ്പാട് ശാന്തകുമാരിയമ്മ .
2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരവും 2018 ലെ കേരള ഫോക് ലോർ അക്കാദമി ഫെല്ലോഷിപ്പും ലഭിച്ചിട്ടുണ്ട്.
കലാപാരമ്പര്യമുള്ള കുടുംബത്തിലായിരുന്നു ജനനം.
അമ്മ മീനാക്ഷിയമ്മയുടെ പിതാവു ഏറ്റുമാനൂർ വേലുപ്പണിക്കർ കല്ലുനാഗസ്വര വായനയിൽ വിദഗ്ദ്ധനായിരുന്നു.
അഞ്ചാം വയസ്സിൽ ശാസ്ത്രീയ സംഗീതം അഭ്യസിച്ചു തുടങ്ങി.
31 വർഷം കാർത്തികപ്പള്ളി സെന്റ് തോമസ് ഹൈസ്കൂളിൽ സംഗീതാധ്യാപികയായിരുന്നു.
1998-ൽ വിരമിച്ചു.
തിരുവാതിര നാളിനോട് അനുബന്ധിച്ചു ഹരിപ്പാടു സുബ്രഹ്മണ്യ ക്ഷേത്രത്തിൽ തിരുവാതിരക്കളി അവതരിപ്പിക്കുന്ന ശിഷ്യർക്കു പാടിക്കൊടുക്കാറുണ്ട്.
ശ്രീ പാർവതി തിരുവാതിര കളരി സംഘത്തിന്റെ ആഭിമുഖ്യത്തിൽ തിരുവാതിര, കോൽക്കളി, കയർ പിന്നി തിരുവാതിര എന്നിവയിൽ പരിശീലനം നൽകുന്നു.
തിരുവാതിരക്കളി സംബന്ധിച്ചു പഠനാർഹമായ പല ലേഖനങ്ങളും ശാന്തകുമാരിയമ്മ എഴുതി പ്രസിദ്ധീകരിച്ചിട്ടുണ്ട്.
പുരസ്കാരങ്ങൾ 2014 ലെ കേരള ഫോക് ലോർ അക്കാദമിയുടെ ഗുരുപൂജ പുരസ്‌കാരം 2018 ലെ കേരള ഫോക് ലോർ അക്കാദമി ഫെലോഷിപ് അവലംബം ↑ http://www.manoramaonline.com/cgi-bin/MMOnline.dll/portal/localContentView.do?tabId=16 contentId=18101001 district=Alapuzha programId=1079897624 BV_ID=@@@%5Bപ്രവർത്തിക്കാത്ത+കണ്ണി%5D ↑ https://www.manoramaonline.com/district-news/alappuzha/2020/07/19/alappuzha-kerala-folklore-academy-awards.html ↑ https://www.manoramaonline.com/district-news/alappuzha/2020/07/19/alappuzha-kerala-folklore-academy-awards.html
ഹരിപ്പാട് ബ്ലോക്ക് പഞ്ചായത്ത്
ആലപ്പുഴ ജില്ലയിൽ കാർത്തികപ്പള്ളി താലൂക്കിലാണ് 112.04 ചതുരശ്രകിലോമീറ്റർ വിസ്തീർണ്ണമുള്ള ഹരിപ്പാട് ബ്ളോക്ക് പഞ്ചായത്ത് സ്ഥിതി ചെയ്യുന്നത്.
ഹരിപ്പാട് ബ്ളോക്ക് പഞ്ചായത്ത് ഉൾക്കൊള്ളുന്ന ഗ്രാമപഞ്ചായത്തുകൾ  കാർത്തികപ്പള്ളി, കരുവാറ്റ, കുമാരപുരം, ചിങ്ങോലി, ചെറുതന, തൃക്കുന്നപ്പുഴ, പള്ളിപ്പാട്, വീയപുരം, ഹരിപ്പാട് എന്നിവയാണ്.
1957 ഒക്ടോബർ രണ്ടിന് രൂപീകൃതമായ ഹരിപ്പാട് ബ്ളോക്ക് പഞ്ചായത്തിന് 13 ഡിവിഷനുകളൂണ്ട്.
അതിരുകൾ കിഴക്ക് - പത്തനംതിട്ട ജില്ലയും, ചെങ്ങന്നൂർ, മാവേലിക്കര ബ്ളോക്ക് പഞ്ചായത്തുകളും പടിഞ്ഞാറ് - അറബിക്കടൽ വടക്ക് - അമ്പലപ്പുഴ, ചമ്പക്കുളം ബ്ളോക്ക് പഞ്ചായത്തുകൾ തെക്ക്‌ - മുതുകുളം ബ്ളോക്ക് ഗ്രാമപഞ്ചായത്തുകൾ കാർത്തികപ്പള്ളി ഗ്രാമപഞ്ചായത്ത് കരുവാറ്റ ഗ്രാമപഞ്ചായത്ത് കുമാരപുരം ഗ്രാമപഞ്ചായത്ത് ചിങ്ങോലി ഗ്രാമപഞ്ചായത്ത് ചെറുതന ഗ്രാമപഞ്ചായത്ത് തൃക്കുന്നപ്പുഴ ഗ്രാമപഞ്ചായത്ത് പള്ളിപ്പാട് ഗ്രാമപഞ്ചായത്ത് വീയപുരം ഗ്രാമപഞ്ചായത്ത് സ്ഥിതിവിവരക്കണക്കുകൾ ജില്ല ആലപ്പുഴ താലൂക്ക് കാര്ത്തി കപ്പള്ളി വിസ്തീര്ണ്ണം 112.04 ചതുരശ്ര കിലോമീറ്റർ ജനസംഖ്യ 163,350 പുരുഷന്മാർ 78,892 സ്ത്രീകൾ 84,458 ജനസാന്ദ്രത 1458 സ്ത്രീ : പുരുഷ അനുപാതം 1071 സാക്ഷരത 93% വിലാസം
ഹരിപ്പാട് ബ്ളോക്ക് പഞ്ചായത്ത് മണ്ണാറശാല-690550 ഫോൺ :  0479-2413890 ഇമെയിൽ : nregs_hpd@yahoo.com അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/haripadblock Archived 2012-07-05 at the Wayback Machine .
ഹരിപ്പൂർ ഗുലേർ ഇംഗ്ലീഷ് വിലാസം https://ml.wikipedia.org/wiki/Haripur
32°00′N 76°10′E ﻿ / ﻿ 32.0°N 76.16°E ﻿ / 32.0; 76.16
ഹിമാചൽ പ്രദേശ് സംസ്ഥാനത്തിലെ കാംഗ്ഡ ജില്ലയിലെ ഒരു പട്ടണമാണ് ഹരിപ്പൂർ .
ഗുലേർ സമുദായങ്ങളുടെ പൈതൃകം ഉള്ള രണ്ട് ഇരട്ട ഗ്രാമങ്ങളാണ് ഹരിപ്പൂർ ഗുലേർ എന്നറിയപ്പെടുന്നത്.
കാംഗ്ഡ ചിത്രകലയുടെ ഉറവിടമായി ഹരിപ്പൂറിനെ കണക്കാക്കുന്നു.
ഹരിപ്പൂർ സ്ഥിതി ചെയ്യുന്നത് 32°00′N 76°10′E ﻿ / ﻿ 32.0°N 76.16°E ﻿ / 32.0; 76.16 അക്ഷാംശ രേഖാംശത്തിലാണ്.
ശരാശരി ഉയരം 551 metres (1811 feet) ആണ്.
പ്രത്യേകതകൾ ഗുലേർ പെയിന്റുംങ്ങുകൾ
18 ആം നൂറ്റാണ്ടിന്റെ മധ്യകാലത്ത് മുഗൾ ചിത്രകലയിൽ പ്രാവീണ്യം നേടിയ ചില ഹിന്ദു ചിത്രകാരന്മാർ ഗുലേർ രാജവംശജരുടെ കീഴിൽ ഉണ്ടായിരുന്നു.
ഇവർ വികസിപ്പിച്ചെടുത്ത ഒരു പ്രത്യേക ചിത്രകലാരീതി അതിന്റേതായ ചില ആത്മീയവും, ലാളിത്യവും കൊണ്ട് പ്രശസ്തമായി.
പിന്നീട് കാംഗ്ശ താഴ്വരകളിൽ ഗുലേർ വംശജർ തങ്ങളുടെ ചിത്രകലാപാരമ്പര്യത്തിൽ അഗ്രഗണ്യരായിത്തീർന്നു.
പിന്നീട് ഗുലേർ രാജാവായിരുന്ന ഗോവർദ്ദനൻ ചന്ദന്റെ (1743-1773) കാലത്ത് ഇവിടെ ഒരു ചിത്രകലാ വിദ്യാലയം സ്ഥാപിക്കപ്പെട്ടു.
ഇദ്ദേഹത്തിന്റെ ധാരാളം ചിത്രങ്ങൾ ചൻഡിഗഡ് മ്യൂസിയത്തിലുണ്ട്.
പിന്നീട് ഗോവർദ്ദനന്റെ മകനായ ഭൂപ് ചന്ദ് (1790-1826) ഗുലേർ വംശജരുടെ ഈ ചിത്രകലാ പാരമ്പര്യം കാത്തു സൂക്ഷിച്ചു.
ഗുലേർ രീതിയിലുള്ള ചിത്രങ്ങൾ പിന്നീട് 19 ആം നൂറ്റാണ്ടിലേക്ക് കുടുംബം വഴി ധാരാളമായി വ്യാപിച്ചു.
ഇതിൽ പ്രധാനി പണ്ഡിറ്റ്.
സേവു വളരെ പ്രസിദ്ധനായിരുന്നു.
അവലംബം ↑ Falling Rain Genomics, Inc - Haripur ↑ ↑ Hindu Hill Kingdoms Archived 2010-03-30 at the Wayback Machine .
V A Museum .
ഹരിപ്രസാദ് ചൗരസ്യ ഇംഗ്ലീഷ് വിലാസം https://ml.wikipedia.org/wiki/Hariprasad_Chaurasia
ഹിന്ദുസ്ഥാനി സംഗീതത്തിലെ പ്രശസ്തനായ ബാംസുരി വാദകനാണ് പണ്ഡിറ്റ് ഹരിപ്രസാദ് ചൗരസ്യ (Hariprasad Chaurasia) (ജനനം 1938 ജൂലൈ 1).
ആദ്യ കാലം
ഹരിപ്രസാദ് ചൗരസ്യ സംഗീത പാരമ്പര്യമൊന്നും അവകാശപ്പെടാനില്ലാത്ത അലഹബാദിലെ ഒരു കുടുംബത്തിൽ ജനിച്ചു.
നാലു വയസ്സിൽ മാതാവു മരിച്ചു.
ഗുസ്തിക്കാരനായിരുന്ന പിതാവിന് മകനും അങ്ങനെയാകാനായിരുന്നു ഇഷ്ടം.
കുറച്ചു കാലം പിതാവുമൊത്ത് കളരിയിൽപ്പോയി ഗുസ്തി അഭ്യസിച്ചു.
ആദ്യ കാലത്ത് തന്റെ സംഗീതാഭ്യാസനം ഒളിപ്പിച്ചുവെക്കേണ്ടി വന്നെങ്കിലും കളരി മുറകളുടെ അഭ്യാസം കൊണ്ടു നേടിയ ആരോഗ്യം തന്റെ സംഗീത ജീവിതം ദീർഘിപ്പിച്ചുകൊണ്ടു പോകുന്നതിന് സഹായകമായതായി അദ്ദേഹം അനുസ്മരിച്ചിട്ടുണ്ട്.
പരിശീലനം
പതിനഞ്ച് വയസ്സിൽ അയൽക്കാരനായിരുന്ന പണ്ഡിറ്റ് രാജാറാമിൽ നിന്നു വായ്പ്പാട്ടും പിന്നീട് പണ്ഡിറ്റ് ഭോലാനാഥിന്റെ കീഴിൽ ബാംസുരിയും അഭ്യസിച്ചു.
കുറെക്കാലത്തിനു ശേഷം ആകാശവാണിയിൽ പ്രവർത്തിക്കുമ്പോഴാണ് ഉസ്താദ് അല്ലാവുദ്ദീൻ ഖാന്റെ പുത്രിയായ അന്നപൂർണ്ണാദേവിയെ പരിചയപ്പെടുന്നതും അവരുടെ ശിഷ്യത്വം സ്വീകരിക്കുന്നതും.
ബാംസുരി വാദനത്തിലെ പരമ്പരാഗതശൈലിയിൽ  പുതിയ ആശയങ്ങളും മാറ്റങ്ങളും വരുത്തിയ ചൗരസ്യ ലോകരാഷ്ട്രങ്ങളിലെല്ലാം ബാൻസുരിക്കച്ചേരികൾ അവതരിപ്പിച്ചിട്ടുണ്ട്.
പണ്ഡിറ്റ് ശിവ്കുമാർ ശർമ്മയുമായി ചേർന്ന് ശിവ് - ഹരി എന്ന പേരിൽ നിരവധി ഹിന്ദി സിനിമകൾക്കും  സംഗീതം നൽകിയിട്ടുണ്ട്.
അരവിന്ദന്റെ പോക്കുവെയിൽ എന്ന സിനിമയിലെ പശ്ചാത്തലസംഗീതം നൽകിയത് ഹരിപ്രസാദ് ചൗരസ്യയായിരുന്നു.
ഫ്യൂഷൻ സംഗീത ഗ്രൂപ്പായ ശക്തിയുമായു ചേർന്ന് പ്രവർത്തിക്കുന്നു.
നെതർലാൻഡ്സിലെ റോട്ടർഡാം മ്യൂസിക് കോൺസർവേറ്ററിയിലെ ലോക സംഗീത വിഭാഗത്തിൽ ആർട്ട് ഡയറക്ടറായി പ്രവർത്തിച്ചിരുന്നു.
ജോൺ മെക്ലാഘലീൻ, ജൻഗെബാരെക് തുടങ്ങിയ വിദേശ സംഗീതജ്ഞരോടൊപ്പം പ്രവർത്തിച്ചിട്ടുണ്ട്.
ഒസ്കാർ വൻ ദില്ലനോടൊപ്പം റോട്ടർഡാമിൽ കുടുംബം
ശാസ്ത്രീയ സംഗീതജ്ഞയായ അനുരാധയാണ് ഭാര്യ.
മകൻ : രാജീവ് പുരസ്ക്കാരങ്ങൾ സംഗീത നാടക അക്കാദമി- 1984 കൊണാർക്ക് സമ്മാൻ - 1992 പത്മഭൂഷൺ - 1992 പത്മവിഭൂഷൺ- 2000 ഹാഫിസ് അലിഖാൻ പുരസ്ക്കാരം- 2000 ദീനനാഥ്മങ്കേഷ്ക്കർ അവാർഡ് 2000 അവലംബം പുറംകണ്ണികൾ
Official website ചിത്രശാല ഹരിപ്രസാദ് ചൗരസ്യയും കർണ്ണാടക സംഗീതജ്ഞനായ നെയ്യാറ്റിൻകര വാസുദേവനും കൊല്ലത്തെ കച്ചേരിക്കിടെ
ഹരിപ്രോഭ തകെദ ഇംഗ്ലീഷ് വിലാസം https://ml.wikipedia.org/wiki/Hariprobha_Takeda
ഒരു ജാപ്പനീസ് പൗരനെ വിവാഹം കഴിച്ച ഒരു ബംഗാളി സ്ത്രീയായിരുന്നു ഹരിപ്രോഭ ബസു മല്ലിക് എന്നറിയപ്പെടുന്ന ഹരിപ്രോഭ തകെദ (1890-1972).
അവർ ജപ്പാനിൽ താമസിച്ചു.
ശ്രദ്ധേയമായ ഒരു ആത്മകഥ എഴുതിയത് ബംഗ്ലാദേശിൽ സിനിമയാക്കി.
സ്വകാര്യ ജീവിതം ബംഗ്ലാ മഹിളാ ജപ്പാൻ ജാത്രയുടെ പുസ്തകത്തിന്റെ മുൻ പേജ്, 1915
1907-ൽ ഈസ്റ്റ് ബംഗാളിലെ ധാക്കയിൽ താമസിക്കുന്ന ജാപ്പനീസ് വ്യവസായിയായ വെമോൻ ടകെഡയെ ഹരിപ്രോഭ വിവാഹം കഴിച്ചു.
ബുൾബുൾ സോപ്പ് ഫാക്ടറിയിലാണ് അദ്ദേഹം സോപ്പുകൾ നിർമ്മിച്ചത്.
1912-ൽ ഹരിപ്രോഭ ജപ്പാനിലെ ടോക്കിയോയിലേക്ക് താമസം മാറി.
അവർ ബോംഗോ മൊഹിലാർ ജപ്പാൻ ജാത്ര (ഒരു ബംഗാളി വനിതയുടെ ജപ്പാൻ സന്ദർശനം) പ്രസിദ്ധീകരിച്ചു.
അതിൽ അവളുടെ യാത്രകളും അനുഭവങ്ങളും വിശദമാക്കി.
1941-ൽ അവർ ജപ്പാനിൽ സ്ഥിരതാമസമാക്കി.
സോങ്ഖ്ല പ്രവിശ്യ
സോങ്ഖ്ല പ്രവിശ്യ തായ്ലന്റിലെ തെക്കൻ പ്രദേശത്തു സ്ഥിതിചെയ്യുന്ന പ്രവിശ്യകളിലൊന്നാണ്.
ഇതിന്റെ അയൽ പ്രവിശ്യകൾ (കിഴക്കുനിന്ന് ഘടികാരദിശയിൽ) സാറ്റൺ , ഫത്തലങ് , നഖോൺ സി തമ്മാരാത്ത്, പട്ടാനി , യാലാ എന്നിവയാണ്.
തെക്കഭാഗത്ത് ഇത് മലേഷ്യയുടെ കേദാഹ് , പെർലിസ് പ്രദേശങ്ങളുമായി അതിർത്തി പങ്കിടുന്നു.
മറ്റ് പല പ്രവിശ്യകളുടെ തലസ്ഥാനങ്ങളുമായി താരതമ്യപ്പെടുത്തുമ്പോൾ ഈ പ്രവിശ്യയുടെ തലസ്ഥാനമായ സോങ്ഖ്ല ഒരു വലിയ പട്ടണമല്ല.
359,813 ജനസംഖ്യയുള്ള ഹാറ്റ് യായി എന്ന പുതിയ നഗരമാണ് വലിയ നഗരമായി കണക്കാക്കപ്പെടുന്നത്.
ഇവിടെ സോങ്ഖ്ലയിലേതിന്റെ (163,072) ഇരട്ടിയിലധികം ജനസംഖ്യയുണ്ട്.
ഇത് മിക്കപ്പോഴും ഹാറ്റ് യായ് പ്രവിശ്യാ തലസ്ഥാനമാണെന്ന തെറ്റിദ്ധാരണയിലേയ്ക്ക് നയിക്കുന്നു.
ഭൂമിശാസ്ത്രം ലായെം സാമിലയിലെ മത്സ്യകന്യക യുടെ പ്രതിമ.
ഈ പ്രവിശ്യ മലയൻ ഉപദ്വീപിൽ തായ്ലാന്റ് ഉൾക്കടലിന്റെ തീരത്താണ് സ്ഥിതിചെയ്യുന്നത്.
പ്രവിശ്യയിലെ ഏറ്റവും ഉയരം കൂടിയ ഭാഗം 821 മീറ്റർ ഉയരമുള്ള ഖാവോ മായി കായോ ആണ്.
സോങ്ഖ്ല പ്രവിശ്യയുടെ വടക്കുഭാഗത്തായി തായ്ലാന്റിലെ ഏറ്റവും വലിയ പ്രകൃതിദത്ത തടാകമായ സോങ്ഖ്ല തടാകം സ്ഥിതി ചെയ്യുന്നു.
1,040 ചതുരശ്ര കിലോമീറ്റർ പ്രദേശത്തായി വ്യാപിച്ച് കിടക്കുന്ന ഈ ആഴം കുറഞ്ഞ തടാകത്തിന് തെക്കു മുതൽ വടക്കു വരെ 78 കിലോമീറ്റർ നീളമുണ്ട് ചരിത്രം
സോങ്ഖ്ല എന്ന പേര് യഥാർത്ഥത്തിൽ സിങ്ഗോറ എന്ന പദത്തിന്റെ തായ് അപഭ്രംശ്ശബ്‌ദമാണ് (ജാവി: سيڠڬورا); മലായ ഭാഷയിൽ "സിംഹങ്ങളുടെ നഗരം" എന്നാണ് ഈ പദത്തിന്റെ അർത്ഥം (സിങ്കപുരയുമായി ആശയക്കുഴപ്പത്തിലാകരുത്).
സോങ്ഖ്ല പട്ടണത്തിനടുത്ത് സിംഹത്തിന്റെ ആകൃതിയിലുള്ള ഒരു പർവതമുണ്ടെന്ന ഇതു സൂചിപ്പിക്കുന്നു.
ശക്തമായ ശ്രീവിജയൻ സ്വാധീനമുള്ള ഒരു പഴയ മലയൻ സാമ്രാജ്യത്തിന്റെ ആസ്ഥാനമായിരുന്നു സോങ്ഖ്ല.
പുരാതന കാലത്ത് (200-1400 CE) സോങ്ഖ്ല മലയൻ രാജവംശമായ ലാങ്കാസുകയുടെ വടക്കൻ പരമകാഷ്‌ഠയായിരുന്നു.
സുൽത്താനേറ്റ് ഓഫ് സിൻഗോറയായിത്തീർന്ന ഈ നഗര-സംസ്ഥാനം പിൽക്കാലത്ത് നഖോൺ സി തമ്മാറാത്തിന്റെ ഒരു  സാമന്ത ദേശമായിത്തീരുകയും സ്വാതന്ത്ര്യം നേടാനുള്ള ത്വരയിൽ പ്രദേശത്തിനു നാശനഷ്ടം സംഭവിക്കുകയും ചെയ്തു.
സോങ്ഖ്ല തടാകത്തിനും കടലിനുമിടയിലുള്ള ഭൂസന്ധിയിൽ നടത്തിയ പുരാവസ്തു ഗവേഷണങ്ങൾ വെളിവാക്കുന്നത് 10-ാം നൂറ്റാണ്ട് മുതൽ 14-ാംനൂറ്റാണ്ടുവരെയുള്ള കാലഘട്ടത്തിൽ ഇത് ഒരു പ്രധാനപ്പെട്ട നഗരവത്കൃത പ്രദേശവും അന്തർദേശീയ നാവിക വ്യാപാരത്തിന്റെ കേന്ദ്രവുമായിരുന്നെെന്നാണ്, പ്രത്യേകിച്ച് ചൈനയിലെ ഖ്വാൻഷൌവുമായി.
ബുദ്ധമതക്കാർ ജനസംഖ്യയുടെ നാലിൽ മൂന്നോളം വരുന്നു, അവരിൽ ഭൂരിഭാഗവും തായ് അല്ലെങ്കിൽ തായ് ചൈനീസ് വംശജരാണ്.
ജനസംഖ്യയിൽ നാലിലൊരുഭാഗം മുസ്ലിംകളാണ്, അവരിൽ ഭൂരിഭാഗംപേരും തായ് ഭാഷ സംസാരിക്കുന്ന സാം-സാം വിഭാഗത്തിൽപ്പെട്ടവരാണ്.
മലയൻ വംശമെന്ന് അവകാശപ്പെടുന്ന അവകാശപ്പെടുന്ന ആളുകൾ മുസ്ലീം ജനസംഖ്യയിലെ ഒരു ന്യൂനപക്ഷം മാത്രമാണ്.
സോങ്ഖ്ല മലയൻ വംശജരുടെ അതേ വംശവും സംസ്കാരവുമാണ്  മലേഷ്യയിലെ കലാന്തനിലുള്ള മലയൻ വംശജരുടേതും.
അവർ സംസാരിക്കുന്ന പറ്റാനി മലയൻ ഭാഷ, പദാവലിയിലും ഉച്ചാരണത്തിലും ബഹാസാ മലയൻ ഭാഷയിൽനിന്നു വ്യത്യാസപ്പെട്ടിരിക്കുന്നു.
സ്വകാര്യ ആശുപത്രികളേക്കാൾ കൂടുതൽ പൊതു ആശുപത്രികളാണ് സോങ്ഖ്ലിയിൽ പ്രവർത്തിക്കുന്നത്.
സോങ്ഖ്ലി പ്രവിശ്യയിലെ പ്രധാന ആശുപത്രികൾ ഹത്യായി ആശുപത്രിയും സോങ്ഖ്ല ആശുപത്രിയുമാണ്.
ഇവ രണ്ടും  പൊതു മന്ത്രാലയത്തിന്റെ കീഴിൽ പ്രവർത്തിക്കുന്ന ആശുപത്രികളാണ്.
ഭരണ വിഭാഗങ്ങൾ
സോങ്ഖ്ല 16 ജില്ലകളായി (amphoe) വിഭജിക്കപ്പെട്ടിരിക്കുന്നു.
ഇവയെ വീണ്ടും 127 ഉപജില്ലകളായും (താംബൺ) 987 ഗ്രാമങ്ങളായും (മുബാൻ) വിഭജിക്കപ്പെട്ടിരിക്കുന്നു.
ചാന (മലായ്: ചെനോക്ക്), തെപ്പാ (മലായ്: ടൈബ) എന്നീ ജില്ലകൾ 1900 ൽ നടന്ന തെസ്സാഫിബാൻ പരിഷ്കാരങ്ങളുടെ കാലത്ത് മുയെയാങ് പട്ടാനിയിൽ നിന്ന് വേർപെടുത്തി സോങ്ഖ്ലയിലേയ്ക്കു മാറ്റപ്പെട്ടു.
മുയെയാങ് സോങ്ഖ്ല ജില്ല (Malay: Singgora ) സതിങ് ഫ്രാ ജില്ല ചാനാ ജില്ല (Malay: Chenok ) നാാ താവി ജില്ല (Malay: Nawi ) തെഫ ജില്ല (Malay: Tiba ) സാബ യോയി ജില്ല (Malay: Sebayu ) റാനോട്ട് ജില്ല (Malay: Renut ) ക്രാസെയ് സിൻ ജില്ല രത്തഫം ജില്ല സഡാവോ ജില്ല (Malay: Sendawa ) ഹാറ്റ് യായി ജില്ല നാ മോം ജില്ല ഖുവാൻ നിയാങ് ജില്ല ബാങ് ക്ലാൻ ജില്ല സിങ്ഖാനാഖോൺ ജില്ല ഖ്ലോങ് ഹോയി ഖോങ് ജില്ല അവലംബം ↑ ↑ {{ cite book }} : | work= ignored ( help ) ↑
സോങ് രാജവംശം ഇംഗ്ലീഷ് വിലാസം https://ml.wikipedia.org/wiki/Song_Dynasty History of China History of China ANCIENT 3 Sovereigns and 5 Emperors Xia Dynasty 2100–1600 BC Shang Dynasty 1600–1046 BC Zhou Dynasty 1045–256 BC Western Zhou Eastern Zhou Spring and Autumn Period Warring States Period IMPERIAL Qin Dynasty 221 BC–206 BC Han Dynasty 206 BC–220 AD Western Han Xin Dynasty Eastern Han Three Kingdoms 220–280 Wei , Shu Wu Jin Dynasty 265–420 Western Jin 16 Kingdoms 304–439 Eastern Jin Southern Northern Dynasties 420–589 Sui Dynasty 581–618 Tang Dynasty 618–907 ( Second Zhou 690–705 ) 5 Dynasties 10 Kingdoms 907–960 Liao Dynasty 907–1125 Song Dynasty 960–1279 Northern Song W. Xia Southern Song Jin Yuan Dynasty 1271–1368 Ming Dynasty 1368–1644 Qing Dynasty 1644–1911 MODERN Republic of China 1912–1949 People's Republic of China 1949–present Republic of China ( Taiwan ) 1945–present Related articles
അഞ്ചു രാജവംശങ്ങളുടെയും പത്തു രാജ്യങ്ങളുടെയും കാലഘട്ടത്തിനു ശേഷം ക്രിസ്തബ്ദം 960 മുതൽ 1279 വരെയുള്ള കാലം ചൈനീസ് ചരിത്രത്തിൽ സോങ് രാജവംശത്തിന്റേതായി അറിയപ്പെടുന്നു.
ലോക ചരിത്രത്തിൽ തന്നെ ആദ്യമായി കടലാസ്സ് കറൻസികൾ ഉപയോഗിച്ചിരുന്നതും ചൈനയിൽ ആദ്യമായി സ്ഥിര നാവിക സൈന്യം ഉണ്ടാക്കിയതും സോങ് രാജവംശമാണ്.
ചരിത്രത്തിൽ അറിയപ്പെടുന്നതിൽ വെച്ച് ആദ്യമായി വെടിമരുന്ന് ഉപയോഗിച്ചതും വടക്കുനോക്കിയന്ത്രം ഉപയോഗിച്ച് യഥാർത്ഥ ഉത്തരദിക്ക് കണ്ടെത്തിയതും ഇവർ തന്നെ.
ഇവർക്ക് ശേഷം യുവാൻ രാജവംശം അധികാരത്തിൽ വന്നു.
സോങ് രാജവംശത്തിന്റെ കാലത്തെ ഉത്തര സോങ് കാലമെന്നും ദക്ഷിണ സോങ് കാലമെന്നും രണ്ടായി തിരിക്കുന്നു.
ഉത്തര സോങ്( ചൈനീസ് : 北宋; 960–1127) കാലഘട്ടത്തിൽ ഇവരുടെ തലസ്ഥാനം വടക്കു ദിക്കിലെ ബിയാഞ്ചിങ് അഥവാ ഇന്നത്തെ കൈഫെങ് ആയിരുന്നു.
അക്കാലത്ത് ഇന്നത്തെ കിഴക്കൻ ചൈനയുടെ ഭൂരിഭാഗവും ഇവരുടെ നിയന്ത്രണത്തിലായിരുന്നു.
ദക്ഷിണ സോങ്( ചൈനീസ് (Chinese: 南宋; 1127–1279)കാലം ജിൻ രാജവംശവും സോങ് രാജവംശവുമായുണ്ടായ യുദ്ധങ്ങളിൽ(ജിൻ-സോങ് യുദ്ധങ്ങൾ) സോങ് രാജവംശത്തിന് രാജ്യത്തിന്റെ വടക്കു ഭാഗത്തിന്റെ നിയന്ത്രണം നഷ്ട്ടപെട്ടതിന് ശേഷമുള്ള കാലമാണ്.
ഈ സമയം സോങ് സഭ തെക്കു ഭാഗത്തെ യാങ്ങ്ടസിയിലേക്കും തലസ്ഥാനം ലിൻ`ആനിലേക്കും(ഇന്നത്തെ ഹാങ്ങ്ഷൂ) മാറി.
മഞ്ഞ നദിക്കരയിലെ പരമ്പരാഗതമായി ചൈനീസ് സംസ്കാരത്തിന്റെ ജന്മഗൃഹം എന്ന് വിളിക്കപ്പെടുന്ന പ്രദേശങ്ങൾ നഷ്ടപെട്ടുവെങ്കിലും ഉയന്ന ജനസംഖ്യയും സമ്പുഷ്ടമായ കൃഷിഭൂമിയും കാരണം സോങ് രാജവംശത്തിന്റെ സാമ്പത്തിക നില സുരക്ഷിതമായിരുന്നു.
തങ്ങളുടെ ജലാതിർത്തികളും കര അതിർത്തികളും സംരക്ഷിക്കാനായി സോങ് രാജവംശം നാവിക സേനയെ ഉപയോഗപ്പെടുത്തി.
ജിൻ രാജവംശത്തെ(പിന്നീട് മംഗോളിയരെയും ) തുരത്താനായി സോങ് രാജവംശം വെടിമരുന്ന് ഉപയോഗിച്ച് വിപ്ലവകരമായ രീതിയിൽ സൈനികാസൂത്രണം നടത്തി.
1234ൽ ജിൻ രാജവംശം മംഗോളിയർക്കു കീഴടങ്ങുകയും മംഗോളിയർ ഉത്തര ചൈനയുടെ നിയന്ത്രണം ഏറ്റെടുക്കുകയും ചെയ്തു.
ഇവരും സോങ് രാജവംശവുമായുള്ള ബന്ധങ്ങളും വഷളായിരുന്നു.
1257ൽ മംഗോളിയരുടെ നാലാമത്തെ മഹാനായ ഖാൻ ആയ മോങ്‌കെ ഖാൻ ചോങ്ക്വിങ് പട്ടണം ഉപരോധിക്കുന്നതിനിടെ മരണമടഞ്ഞു.
അദ്ദേഹത്തിന്റെ ഇളയ സഹോദരനായ കുബ്ലൈ ഖാൻ സ്വയം പുതിയ മഹാനായ ഖാൻ ആയി സ്ഥാനമേൽറ്റു.
1271ൽ കുബ്ലൈ ഖാൻ ചൈനയുടെ ചക്രവർത്തിയായി സ്വയം പ്രഖ്യാപിച്ചു.
1279ൽ മംഗോൾ സൈന്യം സോങ് രാജവംശത്തെ കീഴടക്കി.
മംഗോൾ അധിനിവേശം യുവാൻ രാജവംശത്തിന്റെ കീഴിൽ ചൈന ഒരുമിക്കുന്നതിലേക്കു നയിച്ചു.
സോങ് രാജവംശം നിലനിന്ന കാലത്തു ചൈനയിൽ മുഴുവൻ ഒരുമയുണ്ടാക്കി.
ഏറ്റവും സമ്പന്നമായിരുന്നു രാജ്യമായിരുന്നു ഇവരുടേത്.
പത്തും പതിനൊന്നും നൂറ്റാണ്ടുകളിൽ ജനസംഖ്യ ഇരട്ടിയായി.
ഇതിനാൽ ഇവരുടെ ഉത്തര മേഖലയിലും മധ്യ മേഖലയിലും അരി ഉൽപ്പാദന വർധിച്ചു.
തെക്കു കിസാക്കാന് ഏഷ്യയിൽനിന്നും തെക്കൻ ഏഷ്യയിൽ നിന്നുമുള്ള നേരത്തെ കൊയ്ത അരിയുടെ ഉപയോഗവും വർധിച്ചു.
ഉത്തര സോങിലെ സെൻസസ് പ്രകാരം ഒരിക്കൽ ജന സംഖ്യാ അഞ്ചു കോടിയോളം രേഖപെടുത്തുകയുണ്ടായി.
ഹാൻ,ടാൻ രാജവംശങ്ങളുടെ കാലത്തും ഏതാണ്ടിത്രയും ജനസംഖ്യ ഉണ്ടായിരുന്നു.
എങ്കിലും സോങ് രാജവംശത്തിന്റെ കാലത്തെ ജനസംഖ്യ പത്തു കോടിയോളം ആയിരുന്നുവെന്നും മിങ് രാജവംശത്തിന്റെ കാലമാകുമ്പോളേക്കും ഇത് ഇരുപത് കോടിയോളം ആയതായും പറയപ്പെടുന്നു.
ഇത് പഴയ ചൈനയിലെ സാമ്പത്തിക വിപ്ലവത്തിന് കാരണമാകുകയും ജനസംഖ്യ  വർധനവും നഗരങ്ങളുടെയും ദേശീയ സമ്പത്തിന്റെയും വളർച്ച കാരണം കേന്ദ്ര സർക്കാർ സാമ്പത്തിക രംഗത്തെ നേരിട്ടുള്ള ഇടപാടുകളിൽ നിന്നും പിന്മാറുകയും ചെയ്തു.
അവലംബം പുറത്തേക്കുള്ള കണ്ണികൾ ↑ During the reign of the Song dynasty the world population grew from about 250 million to approximately 330 million.
Please also see Medieval demography .
സോങ് സോങ്ങും ഹുവ ഹുവായും
സോമാറ്റിക് സെൽ ന്യൂക്ലിയർ ട്രാൻസ്ഫർ സാങ്കേതികവിദ്യ ഉപയോഗിച്ച് സൃഷ്ടിച്ച 
ക്രാബ്-ഈറ്റിംഗ്  മക്കാക്ക് ഇനത്തിൽപെട്ട് രണ്ടു കുരങ്ങുകളാണ് സോങ് സോങ്ങും ഹുവ ഹുവായും (ജനനം 27 നവംബർ 2017).
ഡോളി ചെമ്പരിയാടിനെ സൃഷ്ടിച്ച അതേ ക്ലോണിംഗ് സാങ്കേതിക വിദ്യയാണ് സോമറ്റിക് സെൽ ന്യൂക്ലിയർ ട്രാൻസ്ഫർ.
ക്ലോണിംഗ് വഴി സൃഷ്ടിച്ച ആദ്യ പ്രൈമേറ്റുകൾ ആണ് ഇവ.
ഷാങ്ങ്ഹായിലെ ചൈനീസ് അക്കാദമി ഓഫ് സയൻസസിലെ ഇൻസ്റ്റിറ്റ്യൂട്ട് ഓഫ് ന്യൂറോ സയൻസസിൽ ആയിരുന്നു ഇവ  ജനിച്ചത്‌.
1996-ൽ സോമാറ്റിക് സെൽ ന്യൂക്ലിയർ ട്രാൻസ്ഫർ (എസ്സിഎൻടി) രീതി ഉപയോഗിച്ച് ശാസ്ത്രജ്ഞർ ആദ്യത്തെ ക്ലോണിംഗ് സസ്തനികളായ ഡോളി  ചെമ്പരിയാടിനെ  സൃഷ്ടിച്ചു.
കന്നുകാലികൾ, പൂച്ചകൾ, നായ്ക്കൾ, കുതിരകൾ, എലികൾ എന്നിവയടക്കം 23 സസ്തനി ഇനങ്ങളെ 
വിജയകരമായി ക്ലോൺ ചെയ്തു.
എന്നിരുന്നാലും, പ്രൈമേറ്റുകളിൽ ഈ രീതി ഉപയോഗിച്ച് ഒരിക്കലും വിജയകരമായില്ല.
ഒരു ഗർഭധാരണവും  80 ദിവസത്തിലധികം നീണ്ടില്ല.
ഓറിഗോ നാഷണൽ പ്രൈമേറ്റ്  റിസേർച്ച് സെന്ററിലെ ജെറാൾഡ് ഷാട്ടിന്റെ നേതൃത്വത്തിലുള്ള ഒരു സംഘം ടെട്ര (ജനനം ഒക്ടോബർ 1999) ഒരു പെൺ റീസെസ് മക്കാക്കിനെ സൃഷ്ടിച്ചു.
എംബ്രിയോ സ്പ്ലിറ്റിങ് എന്ന കുറച്ചുകൂടി ലളിതമായ പ്രക്രിയ ഉപയോഗിച്ചാണ് ഇതിനെ സൃഷ്ടിച്ചത്.
അവലംബം ബാഹ്യ കണ്ണികൾ {{ cite web }} :  CS1 maint: bot: original URL status unknown ( link )
സോങ് ഓഫ് ദ സൗത്ത് ഇംഗ്ലീഷ് വിലാസം https://ml.wikipedia.org/wiki/Song_of_the_South
ഹാർവ് ഫോസ്റ്ററും വിൽഫ്രഡ് ജാക്‌സണും ചേർന്ന് സംവിധാനം ചെയ്‌ത 1946-ലെ ഒരു അമേരിക്കൻ ലൈവ്-ആക്ഷൻ/ആനിമേറ്റഡ് മ്യൂസിക്കൽ ഡ്രാമ ചിത്രമാണ് സോങ് ഓഫ് ദ സൗത്ത് ; വാൾട്ട് ഡിസ്നി നിർമ്മിച്ച് ആർകെഒ റേഡിയോ പിക്ചേഴ്സ് പുറത്തിറക്കി.